આ અંગે બારડોલી પોલીસ સૂત્રો પાસે મળતી માહિતી અનુસાર સુરત જિલ્લાના પલસાણા તાલુકાનાં લાખણપોર ગામે મિસ્ત્રી ફળિયામાં રહેતા ઇચ્છાબેન ઉર્ફે ઇલાબેન વલ્લભભાઈ મિસ્ત્રીનું પિયર બારડોલી તાલુકાનાં ઉવા ગામે આવેલ છે. ઈચ્છાબેનના પિતા વલ્લભભાઈ ખુશાલભાઈ મિસ્ત્રી તથા માતા ગંગાબેન વલ્લભભાઇ મિસ્ત્રી તેમની મોટી દીકરી લક્ષ્મીબેન વલ્લભભાઈ મિસ્ત્રી ત્યારબાદ ઈચ્છાબેન હતા. ઈચ્છાબેનના લગ્ન લાખણપોર ગામે થયા હતા જ્યારે લક્ષ્મીબેનના લગ્ન મોતા ગામે થયા હતા.